Document ID: 32003D0137

Odločba Komisije
z dne 27. februarja 2003
o spremembi Odločbe 93/402/EGS glede uvoza svežega mesa iz Paragvaja
(notificirano pod dokumentarno številko K(2003) 677)
(Besedilo velja za EGP)
(2003/137/EC)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [1] in zlasti člena 22(1) Direktive,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [2], kakor je bila nazadnje spremenjena z Uredbo (ES) št. 1452/2001 [3], in zlasti člena 14(3) in člena 16 Direktive,
ob upoštevanju naslednjega:
(1) Odločba Komisije 93/402/EGS z dne 10. junija 1993 o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz južnoameriških držav [4], kakor je bila nazadnje spremenjena z Odločbo 2002/908/ES [5], se uporablja za Argentino, Brazilijo, Čile, Kolumbijo, Paragvaj in Urugvaj.
(2) Oktobra 2002 so v Paragvaju opazili izbruh slinavke in parkljevke na območju, ki meji na območja, iz katerih je odobren uvoz v Skupnost (območja, ki jih je odobrila Skupnost), in ki je blizu meji z Brazilijo.
(3) Da bi ocenili razmere glede slinavke in parkljevke na območju, kjer je prišlo do izbruha, in tudi na območjih, ki jih je odobrila Skupnost, je Urad za prehrano in veterinarstvo (FVO) med 4. in 14. februarjem 2003 opravil pregled.
(4) Pregled je pokazal, da splošne razmere glede veterinarskega nadzora nad živino in proizvodnjo mesa v Paragvaju ne izpolnjujejo zahtev za izvoz v Skupnost.
(5) Ugotovljeno je bilo, da obstajajo številne resne pomanjkljivosti in pomanjkanje nadzora v sistemu, ki so ga Paragvajske oblasti uvedle po prejšnjih pregledih FVO, da bi zagotovile, da se v skladu z zahtevami Skupnosti izvaža samo izkoščeno in zorjeno meso, pridobljeno od živali, ki prihajajo iz območij države, ki jih je odobrila Skupnost.
(6) Glede na ugotovitve pregleda je primerno, da se Paragvaju ukine odobritev izvoza izkoščenega in zorjenega govejega svežega mesa v Skupnost.
(7) Vendar je zaradi pomanjkanja jasnih dokazov o aktivni bolezni v Paragvaju treba dovoliti uvoz v Skupnost izkoščenega in zorjenega svežega mesa zaklanega goveda za prehrano ljudi ter izkoščenega mesa in drobovine za hrano za hišne živali, ki je bilo predelano, certificirano in odpremljeno v Skupnost pred 20. februarjem 2003. Razmere je treba ponovno proučiti, ko bodo lahko paragvajske oblasti v zadovoljivi meri jamčile, da so odpravile pomanjkljivosti, in bo nadaljnji pregled FVO to pozitivno ocenil.
(8) Odločbo 93/402/ES je treba skladno s tem spremeniti.
(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga II k Odločbi 93/402/EGS se nadomesti z besedilom v Prilogi k tej odločbi.
Člen 2
Države članice spremenijo svoje uvozne predpise tako, da jih uskladijo s to odločbo in sprejete ukrepe takoj na primeren način objavijo. O tem takoj obvestijo Komisijo.
Člen 3
Ti ukrepi se ponovno proučijo v naslednjih 12 mesecih.
Člen 4
Ta odločba je naslovljena na države članice.
V Bruslju, 27. februarja 2003

Labels: 0
3
17
18